smcproject/ml-wiki-sentences huggingface dataset:
ജോർദാനിലെ കിഴക്കൻ ജോർദാൻ നദീതടത്തിൽ ജലസേചനം നടത്തുന്നതിനായി 1966-ൽ പൂർത്തിയാക്കിയ ഗൗർ ആഷ്-ഷർഖിയ (കിഴക്കൻ ഘോർ) കനാൽ യാർമുക്കിൽ നിന്ന് വെള്ളം തിരിച്ചുവിടുന്നു.
ഇന്ന്, നദിയുടെ താഴ്ന്ന ഭാഗം, ജോർദാൻ താഴ്‌വരയോട് ചേർന്ന്, ഇസ്രായേലിനും ജോർദാനും തമ്മിലുള്ള അതിർത്തിയുടെ ഭാഗമാണ്.
നദിയുടെ ഒഴുക്കിനെതിരായി മേലോട്ട്‌  ഉള്ള ഭാഗങ്ങൾ സിറിയയും ജോർദാനും തമ്മിലുള്ള അതിർത്തിയുടെ ഭാഗമാണ് (1923 ഫ്രാങ്കോ-ബ്രിട്ടീഷ് അതിർത്തി കരാറിൽ നിന്ന് പാരമ്പര്യമായി ലഭിച്ച അതിർത്തി).
താഴ്‌വരയിലെ അൽ-ഹമ്മ അഥവാ ഹമത് ഗാദർ പ്രദേശം ഇസ്രയേലിന്റെ കൈവശമാണെങ്കിലും സിറിയ അതിനു മേൽ അവകാശവാദം ഉന്നയിക്കുന്നു.
2000-കളിൽ ജോർദാനും സിറിയയും തമ്മിലുള്ള അതിർത്തിയിലാണ് അൽ-വെഹ്ദ അണക്കെട്ട് നിർമ്മിച്ചത്.
ജോർദാനും സിറിയയും (1953 ലും 1987 ലും) ജോർദാനും ഇസ്രായേലും (1994) തമ്മിൽ യർമൂക്ക് നദിയുടെ പങ്കിട്ട ജലത്തിന്റെ മാനേജ്മെന്റും വിഹിതവും സംബന്ധിച്ച് രാഷ്ട്രീയ കരാറുകൾ ഉണ്ട്.
റഫറൻസുകൾ ബാഹ്യ ലിങ്കുകൾ Yarmouk Hydro-Political Story Map by the UEA Water Security Research Centre Photos of Yarmouk river at the American Center of Research
രംഗന ഹെറാത്ത്
ശ്രീലങ്കയ്ക്കുവേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ്  രംഗന ഹെറാത്ത് (സിംഹള: රංගන හේරත්; ജനനം മാർച്ച് 19,1978).1999ൽ ശ്രീലങ്കയിലെ ഗാളിൽ ഓസ്ട്രേലിയക്കെതിരെ നടന്ന ടെസ്റ്റ് മൽസരത്തിലൂടെയാണ് അന്താരഷ്ട്ര ക്രിക്കറ്റിൽ ഹെറാത്ത് അരങ്ങേറ്റം കുറിക്കുന്നത്.
ഒരു ഇടംകൈയൻ സ്പിന്നറായ ഹെറാത്ത് ശ്രീലങ്കൻ ക്രിക്കറ്റ് ടീമിലെ ഇന്നത്തെ ഒരഭിവാജ്യഘടകമാണ്.
മുത്തയ്യ മുരളീധരനുശേഷം ശ്രീലങ്കയിൽനിന്നുമുള്ള ഏറ്റവും മികച്ച സ്പിൻ ബൗളറായാണ് ഹെറാത്ത് അറിയപ്പെടുന്നത് .
ടെസ്റ്റ്, ഏകദിനം,ട്വന്റി20 മുതലായ ക്രിക്കറ്റിന്റെ മൂന്നു വിഭാഗങ്ങളിലും അഞ്ചുവിക്കറ്റ് നേട്ടം നേടിയ അപൂർവം കളിക്കാരിലൊരാളാണദ്ദേഹം .
ടെസ്റ്റ് മൽസരങ്ങളിൽ അഞ്ചുതവണ പത്തുവിക്കറ്റ് നേട്ടവും ഹെറാത്ത് കൈവരിച്ചിട്ടുണ്ട്.2014 ട്വന്റി 20 ലോകകപ്പിൽ ചിറ്റഗോങ്ങിൽ നടന്ന ഗ്രൂപ്പ് മൽസരത്തിൽ ന്യൂസിലൻഡിനെതിരെ മൂന്നു റൺസ് വഴങ്ങി അഞ്ചുവിക്കറ്റ് നേടിയതാണ് അന്താരാഷ്ട്ര ട്വന്റി20യിലെ ഹെരാത്തിന്റെ ഏറ്റവും മികച്ച പ്രകടനം .
അവലംബം പുറത്തേക്കുള്ള കണ്ണികൾ രംഗന ഹെറാത്ത് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Rangana-Herath Archived 2014-07-26 at the Wayback Machine .
's profile page on Wisden രംഗന ഹെറാത്ത് : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
രംഗനതിട്ടു പക്ഷിസങ്കേതം ഇംഗ്ലീഷ് വിലാസം https://ml.wikipedia.org/wiki/Ranganathittu_Bird_Sanctuary
ഇന്ത്യയിലെ കർണ്ണാടകസംസ്ഥാത്തിലെ മാണ്ഡ്യ ജില്ലയിൽ സ്ഥിതിചെയ്യുന്ന പക്ഷിസങ്കേതമാണ് രംഗനതിട്ടു പക്ഷിസങ്കേതം .
ഇത് കർണ്ണാടകയിലെ പക്ഷികാശി എന്നറിയപ്പെടുന്നു.
കർണ്ണാടകയിലെ ഏറ്റവും വലിയ പക്ഷിസങ്കേതമാണിത് .
40 ഏക്കറാണ് ഇതിന്റെ വിസ്ത‍തി.
കാവേരിനദിയുടെ തീരത്തുള്ള ആറ് ചെറുദ്വീപുകൾ ചേർന്നതാണ് ഈ പക്ഷിസങ്കേതം .
ചരിത്രനഗരമായ ശ്രീരംഗപട്ടണത്തിൽനിന്നും മൂന്ന് കിലോമീറ്റർ അകലെയാണ് രംഗനതിട്ടു.
മൈസൂരിൽനിന്നും 16 കിലോമീറ്റർ അകലെയാണിത്.
2016-17 കാലഘട്ടത്തിൽ ഏതാണ്ട് മൂന്നുലക്ഷം സഞ്ചാരികൾ ഇവിടം സന്ദർശിച്ചു എന്നതുതന്നെ ഇത് ഇന്ത്യയിലെതന്നെ ഒരു പ്രധാന പക്ഷിസങ്കേതമാണെന്ന് കാണിക്കുന്നു .
കാവേരിനദിക്കുകുറുകെ ഈ ചെറുദ്വീപുകൾ ഉണ്ടായത് 1648 ൽ മൈസൂർ രാജാവായ കാന്തീരവ നരംസിംഹരാജ വഡിയാർ കാവേരിക്കുകുറുകെ ഒരു ജട്ടിനിർമ്മിക്കുന്നതിന്റെ ഭാഗമായാണ്.
ഈ ദ്വീപുകൾ പക്ഷികളുടെ പ്രധാന മുട്ടയിടൽ കേന്ദ്രങ്ങളാണെന്ന് പ്രശസ്ത പക്ഷിനിരീക്ഷകൻ സാലിം അലി രേഖപ്പെടുത്തിയിട്ടുണ്ട്.
അദ്ദേഹം മൈസൂർ രാജാക്കന്മാരോട് ഈ ദ്വീപുകൾ സംരക്ഷിക്കണമെന്ന് ആവശ്യപ്പെട്ടതിൻ പ്രകാരം 1940 ൽ ഇത് ഒരു പക്ഷിസങ്കേതമായി പ്രഖ്യാപിച്ചു .
കർണ്ണാടക വനം വകുപ്പ് ഈ പക്ഷിസങ്കേതം പരിപാലിക്കുകയും അത് വിപുലപ്പെടുത്താനുള്ള ശ്രമങ്ങൾ നടത്തുകയും ചെയ്തതിന്റെ ഫലമായി ചുറ്റുപാടുമുള്ള മറ്റ് സ്വകാര്യ ദ്വീപുകളും വാങ്ങി ഈ പക്ഷിസങ്കേതത്തിലേക്ക് ചേർക്കപ്പെട്ടു.
ഏറ്റവും അടുത്തുള്ള പട്ടണം ശ്രീരംഗപട്ടണമാണ് .
ഇത് മൂന്ന് കിലോമീറ്റർ അകലെയാണ്.
മൈസൂർ 19 കിലോമീറ്റർ അകലെ സ്ഥിതിചെയ്യുന്നു.
അടുത്തുള്ള തീവണ്ടിനിലയം ശ്രീരംഗപട്ടണം തന്നെയാണ്.
അടുത്തുള്ള വിമാനത്താവളം മൈസൂർ വിമാനത്താവളമാണ്.
അടുത്തുകൂടി കടന്നുപോകുന്ന ഹൈവേ ബംഗളുരു -മൈസൂർ ഹൈവേയാണ്.
ചിത്രശാല Entrance to the Sanctuary Road Pied Kingfishers, Ranganathittu Open billed storks, Ranganathittu Meal partners, painted storks aiding each other, Ranganathittu Snowy egret pair, Ranganathittu Pair of greater thick-knees, Ranganathittu Colony of white ibis, Ranganathittu Crocodile Gaping അവലംബം പുറത്തേക്കുള്ള കണ്ണികൾ Ranganathittu Photos Archived 2007-12-31 at the Wayback Machine .
Ranganathittu Bird Sanctuary- A Report Archived 2012-06-17 at the Wayback Machine .
രംഗ ഭട്ട് ഇംഗ്ലീഷ് വിലാസം https://ml.wikipedia.org/wiki/Ranga_Bhat
ഒരു ഗൗഡസാരസ്വത വൈദ്യശാസ്ത്ര പണ്ഡിതനായിരുന്നു രംഗ ഭട്ട് .
കേരളത്തിലെ ഔഷധ സസ്യങ്ങളെയും വൃക്ഷങ്ങളെയും വിവരിക്കുന്ന ഹോർത്തൂസ് മലബാറിക്കൂസ് (കേരളാരാമം) നിർമ്മിക്കുന്നതിൽ ഹെൻറി അഡ്രിയാൻ വാൻ റീഡ്‌ ടോ ഡ്രാക്കെൻ‍സ്റ്റീൻ എന്ന ഡച്ചുകാരനെ സഹായിച്ച നാട്ടുകാരിൽ പ്രമുഖനായിരുന്നു രംഗ ഭട്ട്.
ഹെൻഡ്രിക് വാൻ റീഡ് കുറച്ചുകാലത്തേക്കു കൊച്ചിയിലെ ഡച്ച് ഈസ്റ്റ് ഇന്ത്യാ കമ്പനിയുടെ കമ്മഡോർ /  ഗവർണർ ആയിരുന്നു.
ഈ ഗ്രന്ഥരചനയ്ക്ക് സഹായിച്ച രംഗ ഭട്ട് ഉൾപ്പെടെയുള്ള കൊങ്കണപണ്ഡിതരുടെ ഒരു പ്രസ്താവന കൊങ്കണി ഭാഷയിൽ ദേവനാഗരിലിപിയിൽ ഗ്രന്ഥാരംഭത്തിൽ കൊടുത്തിട്ടുണ്ട്.
നേപ്പിൾസ് സ്വദേശിയായ  ഫാദർ മാത്യൂസ് എന്ന കർമലിത്താ മിഷനറിയും അപ്പു ഭട്ട് , വിനായക ഭട്ട് , ഇട്ടി അച്യുതൻ എന്നിവരും ഹോർത്തൂസ് മലബാറിക്കൂസിന്റെ രചനയിൽ  വാൻ റീഡിനെ സഹായിച്ച പണ്ഡിതന്മാരായിരുന്നു.
അവലംബം ↑ https://www.onmanorama.com/lifestyle/keralaspora/2020/10/04/hortus-malabaricus-manilal-van-rheede-achudan-kerala-plants.html ↑ https://newsgil.in/2018/08/20/hortus-malabaricus-itty-achudan/ ↑ https://www.thehindu.com/news/cities/Kochi/memorial-to-pay-tribute-to-coauthors-of-hortus-malabaricus/article7910901.ece
യർളഗഡ്ഡ നായുഡമ്മ
ഗുണ്ടൂരിൽ നിന്നുള്ള ഒരു കൺസൾട്ടന്റ് പീഡിയാട്രിക് സർജൻ ആണ് യർളഗഡ്ഡ നായുഡമ്മ .
മുമ്പ് ഗുണ്ടൂർ ജനറൽ ആശുപത്രിയിൽ ശിശുരോഗ ശസ്ത്രക്രിയാ വിഭാഗത്തിന്റെ തലവനായിരുന്നു.
ശാസ്ത്ര സമൂഹത്തിൽ നിന്നും സാധാരണക്കാരിൽ നിന്നും പ്രശംസ പിടിച്ചുപറ്റിയ വിവിധ സങ്കീർണ ശസ്ത്രക്രിയകൾ അദ്ദേഹം നടത്തിയിട്ടുണ്ട്.
തല, തോറാക്സ്-അടിവയർ, പെൽവിസ് എന്നിങ്ങനെ മൂന്ന് വ്യത്യസ്ത സ്ഥലങ്ങളിൽ സംയോജിപ്പിച്ച് മൂന്ന് സെറ്റ് സംയോജിത ഇരട്ടകളെ വിജയകരമായി വേർതിരിച്ച ഏക ഇന്ത്യൻ സർജൻ ആണ് അദ്ദേഹം.
അതിലെ 6 കുട്ടികളും സാധാരണ ആരോഗ്യകരമായ ജീവിതം നയിക്കുന്നുണ്ട്.
1995 ഡിസംബറിൽ അപൂർവ്വമായ സ്റ്റോമോഡിയത്തിന്റെ (ഇരട്ട വായ) ശസ്ത്രക്രിയ വിജയകരമായി നടത്തിയ ആദ്യത്തെ ഇന്ത്യൻ സർജൻ കൂടിയാണ് അദ്ദേഹം.
മാതാപിതാക്കളായ യർലഗദ്ദ സുബ്ബറാവു, രംഗമ്മ എന്നിവർക്ക് 1947 ജൂൺ 1 ന് പ്രകാശം ജില്ലയിലെ കരംചേഡുവിൽ (അന്ന് ഗുണ്ടൂർ ജില്ലയുടെ ഭാഗമായിരുന്നു) അദ്ദേഹം ജനിച്ചു.
എപി ഗുണ്ടൂർ മെഡിക്കൽ കോളേജിൽ നിന്ന് മെഡിസിൻ ബിരുദം നേടി, ജനറൽ സർജറിയിൽ മാസ്റ്റർ ഓഫ് സർജറി ബിരുദം നേടി.
1974 ൽ റോഹ്തക് മെഡിക്കൽ കോളേജിൽ നിന്ന് പീഡിയാട്രിക് സർജറിയിൽ വൈദഗ്ദ്ധ്യം നേടിയ അദ്ദേഹം 1977 ൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ന്യൂഡൽഹിയിൽ നിന്ന് ( എയിംസ് ) എം.സി.എച്ച്. നേടി.
ഗുണ്ടൂരിലെ ഗുണ്ടൂർ മെഡിക്കൽ കോളേജ് വൈസ് പ്രിൻസിപ്പൽ ഉൾപ്പെടെ വിവിധ സ്ഥാനങ്ങൾ വഹിച്ചിട്ടുണ്ട്.
അവാർഡുകൾ അമേരിക്കയിലെ GMCANA നൽകിയ 2002 ലെ ഡോ. തുമ്മല രംബ്രഹ്മം റിസർച്ച് അവാർഡ്.
ഡോ. വുലാക്കി മെമ്മോറിയൽ ഗോൾഡ് മെഡൽ ഓറേഷൻ അവാർഡ് - 2003 ഡോ. ഡിജെ റെഡ്ഡി മെമ്മോറിയൽ ഓറേഷൻ അവാർഡ് - 2003.
പീഡിയാട്രിക് സർജറി മേഖലയിലെ നേട്ടത്തിന് വൈ.പ്രഭാവതി, വൈ.എസ്. പ്രസാദ് മെമ്മോറിയൽ അവാർഡ് - 2003.
രാമിനേനി ഫൗണ്ടേഷൻ - യുഎസ്എ - പുരാസ്‌കാരം 2004 - വിസിഷ്ഠ പുരസ്‌കാരം .
ചോടവരപു ചാരിറ്റബിൾ ട്രസ്റ്റ് പുരസ്കാരം - 2004.
സിദ്ധാർത്ഥ കലപീതം 'വിസിഷ്ഠ വായക്തി' അവാർഡ് 2005, വിജയവാഡ, എ.പി. ലോക തെലുങ്ക് ഫെഡറേഷൻ അവാർഡ് - 2005.
റോട്ടറി വൊക്കേഷണൽ എക്സലൻസ് അവാർഡ് - 2006 റോവെക്സ് - 2006 ഇന്ത്യൻ മെഡിക്കൽ അസോസിയേഷൻ ഐ‌എം‌എ 2003 റാൻ‌ബാക്സി ഓറേഷന്റെ 78-ാമത് ദേശീയ സമ്മേളനം.
ഡോ. ബി. ഷൺമുഖേശ്വര റാവു മെമ്മോറിയൽ ഒറേഷൻ - അസോസിയേഷൻ ഓഫ് സർജൻസ് ഓഫ് ഇന്ത്യയുടെ 27-ാമത് വാർഷിക സമ്മേളനം, എ.പി. ഡോ. ഇഎൻ‌ബി ശർമ്മ മെമ്മോറിയൽ ഓറേഷൻ - 2004 ആന്ധ്ര മെഡിക്കൽ കോളേജിൽ വിശാഖപട്ടണം, എപി, ഇന്ത്യ.
ഡോ. ബി. ധർമ്മ റാവു മെമ്മോറിയൽ ഓറേഷൻ അവാർഡ് 2005 ബി‌എം‌എ ഐ‌എം‌എ വിജയവാഡ, എപി, ഇന്ത്യ.
ഡോ. എസ്. റാവു മെമ്മോറിയൽ ഓറേഷൻ 2005, ഇന്ത്യൻ മെഡിക്കൽ അസോസിയേഷൻ, ചിരള, എപി, ഇന്ത്യ.
2008 മാർച്ചിൽ ആചാര്യ നാഗാർജുന സർവകലാശാല അദ്ദേഹത്തിന് ഡോക്ടർ ഓഫ് സയൻസ് ബിരുദം നൽകി.
2016 ൽ പത്മശ്രീ.
യൾഗോറുപ്പ് ദേശീയോദ്യാനം
യൾഗോറുപ്പ് ദേശീയോദ്യാനം , പെർത്തിന് 105 കിലോമീറ്റർ തെക്കുഭാഗത്തായി, മൻഡുറായ്ക്ക് നേരിട്ട് തെക്കായി, പടിഞ്ഞാറൻ ആസ്ട്രേലിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
സ്വാൻ കോസ്റ്റൽ സമതലത്തിന്റെ പടിഞ്ഞാറൻ അറ്റത്ത് സ്ഥിതി ചെയ്യുന്ന ഈ ദേശീയോദ്യാനം, ഏതാണ്ട് പത്ത് തടാകങ്ങളുള്ള ഒരു ശൃംഖല ഉൾക്കൊള്ളുന്നു.
ദേശീയോദ്യാനത്തിൻറെ പേര് രണ്ടു നൂൻഗാർ പദങ്ങളുടെ സംയോജനമാണ്.
യൽഗോർ എന്ന വാക്കിനർത്ഥം "lake" എന്നും അപ്പ് എന്നാൽ "place of" എന്നുമാണ്.
രാധിക പണ്ഡിറ്റ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
രാധിക പണ്ഡിറ്റ് ഇന്ത്യൻ ചലച്ചിത്ര  നടിയാണ്.
രാധിക രഞ്ജൻ ഗുപ്ത
ഇന്ത്യയിൽ നിന്നുള്ള ഒരു രാഷ്ട്രീയനേതാവായിരുന്നു രാധികാ രഞ്ജൻ ഗുപ്ത .
1977 ജൂലൈ 26 മുതൽ 1977 നവംബർ 4 വരെ ഇദ്ദേഹം ഇന്ത്യൻ സംസ്ഥാനമായ ത്രിപുരയുടെ മുഖ്യമന്ത്രിയായിരുന്നു.
ഈ സമയത്ത് സാമൂഹിക-സർവദേശീയ സാഹചര്യം പ്രതികൂലമായിരുന്നു.
1977 ജൂലൈ 26 ന്, ജനതാ പാർട്ടിയും ഇടതുപക്ഷവും തമ്മിലുള്ള ഹ്രസ്വകാല സഖ്യത്തിന് നേതൃത്വം നൽകി   സംസ്ഥാനത്തിന്റെ നാലാമത്തെ മുഖ്യമന്ത്രിയായി.
1998 മെയ് 15 ന് രാധികാ രഞ്ജൻ ഗുപ്ത അന്തരിച്ചു.
രാധാകൃഷ്ണൻ നായർ ഹർഷൻ ഇംഗ്ലീഷ് വിലാസം https://ml.wikipedia.org/wiki/Radhakrishnan_Nair_Harshan
ഇന്ത്യൻ കരസേനയിലെ റെഡ് ഡെവിൾ എന്ന് വിശേഷണമുള്ള രണ്ടാം പാരാ റെജിമെന്റിൽ നിന്നുള്ള ക്യാപ്റ്റൻ ആയിരുന്നു ക്യാപ്റ്റൻ ഹർഷൻ നായർ .
സമാധാന സമയത്തെ പരമോന്നത മെഡൽ ആയ അശോക് ചക്ര 2008-ൽ ഇദ്ദേഹത്തിനു ലഭിച്ചു .
കരസേനയുടെ ചരിത്രത്തിൽ ഈ അവാർഡ് ലഭിച്ച ഏറ്റവും പ്രായം കുറഞ്ഞ വ്യക്തിയാണ് ഹർഷൻ.
മേയ് 20, 2007-ൽ ജമ്മു കാശ്മീരിലെ ഛോട്ടീ മർഗീ എന്ന സ്ഥലത്ത് വച്ച് ഹർക്കാത്തുൾ മുജാഹുദീൻ തീവ്രവാദികളുമായുള്ള ഏറ്റുമുട്ടലിൽ തുടയിലും കഴുത്തിലും വെടിയേറ്റ ശേഷം മരിച്ചു .
ഇദ്ദേഹം തിരുവനന്തപുരം, കഴക്കൂട്ടം സൈനിക സ്കൂളിലാണ് പഠിച്ചത്.
രാധാദേവി ജഗേശ്വരി മെമ്മോറിയൽ മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Radha_Devi_Jageshwari_Memorial_Medical_College_and_Hospital
2021-ൽ സ്ഥാപിതമായ രാധാദേവി ജഗേശ്വരി മെമ്മോറിയൽ മെഡിക്കൽ കോളേജ് ആൻഡ് ഹോസ്പിറ്റൽ , ബീഹാറിലെ മുസാഫർപൂരിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജും ആശുപത്രിയുമാണ്.
ഈ കോളേജ് ബാച്ചിലർ ഓഫ് മെഡിസിൻ ആൻഡ് സർജറി ( എം.ബി.ബി.എസ്. ) കോഴ്സുകൾ വാഗ്ദാനം ചെയ്യുന്നു.
ഇവിടെ എംബിബിഎസിന് ആകെ 100 വാർഷിക ഇൻടേക്ക് കപ്പാസിറ്റിയുമുണ്ട്.
ഈ കോളേജ് ആര്യഭട്ട നോളജ് യൂണിവേഴ്‌സിറ്റിയുമായി അഫിലിയേറ്റ് ചെയ്‌തതും ദേശീയ മെഡിക്കൽ കമ്മീഷന്റെ അംഗീകാരമുള്ളതുമാണ്.
മുസാഫർപൂരിലെ കാമ്പസിന്റെ അടിത്തറയിട്ടത്, 2009 ജൂലൈ 16-ന് ഇന്ത്യയുടെ മുൻ രാഷ്ട്രപതി ഡോ. എ.പി.ജെ. അബ്ദുൾ കലാം ആണ്.
ഇതും കാണുക ഇന്ത്യയിലെ ആശുപത്രികളുടെ പട്ടിക അവലംബം
രാധാനഗരി വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Radhanagari_Wildlife_Sanctuary
ഇന്ത്യയിലെ മഹാരാഷ്ട്ര സംസ്ഥാനത്തെ കോലാപ്പൂരിൽ സ്ഥിതിചെയ്യുന്ന ഒരു വന്യജീവി സംരക്ഷണകേന്ദ്രമാണ് രാധാനഗരി വന്യജീവി സംരക്ഷണകേന്ദ്രം .
2012 മുതൽ കാറ്റഗറി 9, 10 എന്നിവയിൽപ്പെടുന്ന ഈ കേന്ദ്രം ഒരു ലോകപൈതൃകസ്ഥാനമാണ് .
പശ്ചിമഘട്ടത്തിന്റെയും സഹ്യാദ്രി മലകളുടെയും തെക്കേയറ്റത്താണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്.
1958 ൽ പ്രഖ്യാപിച്ച ഈ കേന്ദ്രം മഹാരാഷ്ട്രയിലെ ആദ്യത്തെ വന്യജീവി സംരക്ഷണകേന്ദ്രമാണ്.
ദജിപൂർ വന്യജീവി സംരക്ഷണകേന്ദ്രം എന്നായിരുന്നു ഇതിന്റെ ആദ്യപേര് .
ബൈസൺ സംരക്ഷണകേന്ദ്രം എന്നാണ് ഇത് അറിയപ്പെട്ടിരുന്നത്.
2014 ലെ കണക്കുപ്രകാരം 1091 ഇന്ത്യൻ ബൈസണുകൾ ( ഗൗർ , ബോസ് ഗൗറസ്) ഇവിടെയുണ്ട്.
ഇവിടത്തെ ഏറ്റവും വലിയ ജീവിവർഗ്ഗവും ബൈസണുകളാണ്.
പശ്ചിമഘട്ടത്തിന്റെ ഉപവിഭാഗമായി രേഖപ്പെടുത്തിയിട്ടുള്ള ഇവിടം യുനെസ്കോ ലോകപൈതൃകസ്ഥാനമായി പ്രഖ്യാപിച്ചിട്ടുണ്ട്.
അക്ഷാംശം 73°52‟ നും 74°14‟ കിഴക്ക് നും രേഖാംശം 16°10‟ നും 16°30‟ വടക്ക് നും ഇടയിലായാണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്.
കൃഷ്ണ നദിയുടെ പോഷക നദികളായ ഭോഗാവതി നദി , ദൂധ്ഗംഗ നദി , തുൾഷി നദി , കല്ലമ്മ നദി , ദിർബ നദി എന്നിവ ഈ വന്യജീവി സംരക്ഷണകേന്ദ്രത്തിലൂടെ ഒഴുകുന്നു.
സംസ്ഥാനപാത 116 ഈ വന്യജീവി സംരക്ഷണകേന്ദ്രത്തിനു മദ്ധ്യത്തിലൂടെ കടന്നുപോകുന്നു.
സഹ്യാദ്രി മലനിരകളിലാണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്.
ചിത്രശാല Flowers of Karvand bush Indian leopard Adult male Malabar grey hornbill അവലംബങ്ങൾ Radhanagari Wildlife Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാധിക (വിവക്ഷകൾ)
രാധിക എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
രാധിക (ചലച്ചിത്രനടി) രാധ - കൃഷ്ണന്റെ കാമുകിയായ രാധയുടെ മറ്റൊരു പേരാണ് രാധിക.
രാധിക തിലക് - ഗായിക ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
രാധാനാഥ് സിക്ദർ
രാധാനാഥ് സിക്ദർ ഒരു ബംഗാളി ഗണിതശാസ്ത്രജ്ഞനായിരുന്നു .
ആദ്യമായി എവറസ്റ്റ് കൊടുമുടിയുടെ ഉയരം കൃത്യമായി കണക്കാക്കിയതും, ലോകത്തിലെ ഏറ്റവും ഉയരമുള്ള പർവത ശിഖരം എവറസ്റ്റ് ആണെന്ന് ആദ്യമായി കണ്ടെത്തിയതും അദ്ദേഹമായിരുന്നു.
1813-ൽ കൊൽക്കത്തയിൽ ജനിച്ചു.
കൊൽക്കത്തയിലെ ഹിന്ദുകോളേജിൽ പഠനം പൂർത്തിയാക്കി.
പരമ്പരാഗത വിദ്യാഭ്യാസസമ്പ്രദായത്തിനു പകരം ശാസ്ത്രീയ വീക്ഷണത്തിലൂന്നിയ വിദ്യാഭ്യാസ സമ്പ്രദായമാണ് വേണ്ടത് എന്ന രാജാറാം മോഹൻറോയിയെ പോലുള്ള നേതാക്കൾ ആഹ്വാനം ചെയ്തുകൊണ്ടിരുന്ന സമയമായിരുന്നു അത്.
അങ്ങനെയാണ് 1817-ൽ ഹിന്ദുകോളജ് നിലവിൽ വരുന്നത്.
അവിടത്തെ അദ്ധ്യാപകനായ Henry Derozio വിപ്ലവാഭിമുഖ്യവും യുക്തിചിന്തയുമുള്ള വ്യക്തിയായിരുന്നു.
സിക്ദറുടെ സ്വഭാവരൂപീകരണത്തിൽ അദ്ദേഹം പ്രധാന പങ്ക് വഹിച്ചു.
ന്യൂട്ടോണിയൻ ഗണിതവും ഭൗതികശാസ്ത്രവും പഠിച്ച് വൈദഗ്ദ്ധ്യം നേടിയ ആദ്യ ഇന്ത്യക്കാരിലൊരാളായിരുന്നു രാധാനാഥ് സിക്ദർ.
അദ്ദേഹം 1832-ൽ Great Triganometrical Survey (GTS) ൽ ചേർന്നു.
Great Arc നിരീക്ഷണങ്ങളിൽ എവറെസ്റ്റിന്റെ വലംകയ്യായി പ്രവർത്തിച്ചു.
1862-ൽ സർവേ ഓഫ് ഇന്ത്യയിൽനിന്ന് വിരമിച്ചു.
പിന്നീട് ഗണിതാദ്ധ്യാപകനായി.1854-ൽ സിക്ദർ മറ്റൊരു Derozio ശിഷ്യനും തന്റെ സുഹൃത്തുമായ Peary Chand Mitra യുമായി ചേർന്ന് വിദ്യാഭ്യാസം, സ്ത്രീശാക്തീകരണം എന്നിവ പ്രചരിപ്പിക്കുന്നതിനായി 'മാസിക് പത്രിക' എന്നൊരു ബംഗാളി ജേർണൽ പ്രസിദ്ധീകരിക്കാനാരംഭിച്ചു.
ശാസ്ത്രാവബോധവും സ്ത്രീവിദ്യാഭ്യാസവും പ്രചരിപ്പിക്കാൻ യത്‌നിച്ച രാധാനാഥ്, 1862-ൽ സർവ്വേ ഓഫ് ഇന്ത്യയിൽ നിന്ന് വിരമിച്ചശേഷം 1870-ൽ മരിക്കുന്നത് വരെ ശാസ്ത്രപ്രവർത്തനങ്ങളിൽ വ്യാപൃതനായിരുന്നു.
സ്ത്രീവിദ്യാഭ്യാസം നടപ്പിലാക്കുന്നതിന് അദ്ദേഹം പ്രത്യേകം മുൻകൈയെടുത്തു.
തമസ്‌കരണം
സർവ്വേയുടെ ശാസ്ത്രീയമേഖലയ്ക്ക് എവറെസ്റ്റ് കൊടുമുടിയുടെ ഉയരം നിർണ്ണയിക്കുന്നതുൾപ്പെടെ അനന്യമായ സംഭാവനകൾ ചെയ്തു സിക്ദർ.
പക്ഷേ അദ്ദേഹത്തിനർഹമായ അംഗീകാരം കൊടുക്കുവാൻ ബ്രിട്ടീഷുകാർ തയ്യാറായില്ല.
അന്നുവരെ ' K15' എന്നറിയപ്പെട്ടിരുന്ന കൊടുമുടിയാണ് ലോകത്തിലെ ഏറ്റവും ഉയരം കൂടിയ കൊടുമുടിയെന്ന് സിക്ദറാണ് അന്നത്തെ സർവ്വേ ജനറലായ ആൻഡ്രൂ വോവിനെ അറിയിക്കുന്നത്.
എന്നാൽ ആ കൊടുമുടിക്ക് എവറെസ്റ്റിന്റെ പേരിടാമെന്നാണ് സർക്കാരിനോട് വോ ശുപാർശ ചെയ്യുന്നത്.
സിക്ദറിന്റെ പേര് തമസ്‌കരിക്കപ്പെട്ട മറ്റൊരു സംഭവം കൂടിയുണ്ടായി.
1851-ൽ പുറത്തിറങ്ങിയ സർവ്വേ മാന്വലിലെ ചില ശാസ്ത്രാദ്ധ്യായങ്ങൾ എഴുതിയത് രാധാനാഥ് സിക്ദാറാണ് എന്ന് അതിന്റെ ആമുഖത്തിൽ എടുത്തു പറയുന്നുണ്ട്.
എന്നാൽ ഈ മാന്വലിന്റെ മൂന്നാം ലക്കം സിക്ദറിന്റെ മരണശേഷം 1875-ൽ പുറത്തിറക്കിയപ്പോൾ അതിന്റെ ആമുഖത്തിൽ സിക്ദറിന്റെ പേരില്ലായിരുന്നു.
ബ്രിട്ടീഷ് സർവ്വേയർമാർ തന്നെ ഈ നടപടിയെ അപലപിച്ചു.
Friend of India എന്ന മാസികയിൽ 1876 ജൂൺ 17-നും 24-നും രണ്ടുഭാഗങ്ങളിലായി The Survey of India എന്ന പേരിൽ വന്ന ലേഖനത്തിൽ "ഭീരുത്വം കലർന്ന പാപം" എന്നും "മരിച്ചവരെ കൊള്ളയടിക്കൽ" എന്നുമാണ് ഇതിനെ കേണൽ മക്‌ഡൊണാൾഡ് (Colonel Mac Donald) വിശേഷിപ്പിച്ചത്.
അതേ മാസികയുടെ 1876 ആഗസ്‌ററ് 16- ന് ഇറങ്ങിയ ലക്കത്തിലെ മുഖപ്രസംഗത്തിൽ സിക്ദർ ജീവിച്ചിരുന്നെങ്കിൽ അദ്ദേഹം ഈ അനീതിക്കും അവഗണനയ്ക്കുമെതിരെ പോരാടിയേനെ എന്ന് അഭിപ്രായപ്പെട്ടിരിക്കുന്നു.
എവറസ്റ്റ് കൊടുമുടിയുടെ ഉയരം നിർണ്ണയിക്കുന്നതിനുള്ള നിർണ്ണായക പ്രവൃത്തികൾ മുഴുവനും ചെയ്തത് ഭാരതീയനായ രാധാനാഥ് സിക്ദർ ആയിരുന്നു.
എന്നാൽ പ്രഗല്ഭനായ ആ ശാസ്ത്രജ്ഞന് അദ്ദേഹം അർഹിക്കുന്ന സ്ഥാനവും പ്രശസ്തിയും കിട്ടിയോ എന്ന് സംശയമാണ്.
ഹിമാലയത്തിലെ മറ്റു കൊടുമുടികൾ ഭാരതീയ, ടിബറ്റൻ, നേപ്പാളി, ചൈനീസ് പ്രാദേശികപേരുകളിൽ അറിയപ്പെടുമ്പോൾ എവറെസ്റ്റിനു മാത്രം എന്തിനൊരു വിദേശിയുടെ പേര് കൊടുക്കണം എന്ന സന്ദേഹം യൂറോപ്പിലെ ശാസ്ത്രലോകത്തിനുമുണ്ടായിരുന്നു.
റോയൽ സൊസൈറ്റിയിലും മറ്റും ഒരുപാട് വാദപ്രതിവാദങ്ങൾക്ക് ശേഷമാണ് അന്നത്തെ സർവ്വേയർ ജനറലും എവറെസ്റ്റിന്റെ പിൻഗാമിയുമായ കേണൽ വോയുടെ നിർദ്ദേശം സ്വീകരിച്ച് ബ്രിട്ടീഷ് ഭരണകൂടം ലോകത്തിലെ ഏറ്റവും വലിയ കൊടുമുടിയെ 'എവറെസ്റ്റ് കൊടുമുടി' എന്ന് നാമകരണം ചെയ്തത്.
ഇന്ത്യൻ പ്രതിഭകൾ, ബ്രിട്ടീഷ് അധികാരപ്രഭയിൽ മങ്ങിപ്പോയതിന്റെ ഒരുദാഹരണമാണ് രാധാനാഥിന്റേത്.
സിക്ദറുടെ ഇരുനൂറാം ജന്മദിനാഘോഷ സമയത്ത് (2013) എന്തുകൊണ്ട് എവറസ്റ്റ് കൊടുമുടിയെ 'സിക്ദർ കൊടുമുടി' എന്ന് പുനർനാമകരണം ചെയ്തുകൂടാ എന്നു ചോദിക്കുന്നുണ്ട്  പ്രസിദ്ധ എഴുത്തുകാരൻ ആശിശ് ലാഹിരി.
എവറസ്റ്റ് കൊടുമുടിയുടെ ഉയരം അളക്കുന്നതിൽ രാധാനാഥ് സിക്ദറുടെ പങ്ക് എപ്പോഴും ചർച്ച വിഷയം ആയിട്ടുണ്ട്.
1870-ൽ അന്തരിച്ച ബംഗാളി ക്രിസ്ത്യാനിയായിരുന്ന സിക്ദറുടെ കല്ലറ ഇപ്പോഴും കൊൽക്കത്തയിൽ നിന്നും 50 കി.
മീ അകലെയുള്ള ഫ്രഞ്ച് കോളനിയായിരുന്ന ചന്ദനനഗറിൽ ഉണ്ട്.
അവിടെ ഒരു ചെറിയ തെരുവും അദ്ദേഹത്തിന്റെ പേരിലാണ് അറിയപ്പെടുന്നത്.
എവറസ്റ്റ് കൊടുമുടിയുടെ ഉയരം അളക്കുന്നതിൽ അദ്ദേഹത്തിന്റെ പങ്ക് എന്ത് തന്നെയായിരുന്നാലും പ്രധാന കണക്കുകൂട്ടലുകൾ നടക്കുമ്പോൾ എസ്ഒഐയുടെ കൽക്കട്ട ഓഫീസിലെ മനുഷ്യ കമ്പ്യൂട്ടറായിരുന്നു സിക്ദാർ എന്ന കാര്യത്തിൽ ആർക്കും തർക്കമില്ല.
പ്രധാന കണക്കുകൂട്ടലുകൾ ഡെറാഡൂണിലാണ് നടന്നത് എന്ന് ചൂണ്ടിക്കാട്ടിക്കൊണ്ട് സിക്ദാറുടെ പങ്ക് എസ്ഒഐ ചരിത്രകാരന്മാരായ ബി എൽ ഗുലാത്തി, എസ് ജി ബുറാദ്, ആർ എച്ച് ഫിലിമോർ തുടങ്ങിയവർ തള്ളിക്കളയുമ്പോൾ, സമീപകാലത്തിറങ്ങിയ രണ്ട് പുസ്തകങ്ങളിൽ അദ്ദേഹത്തിന്റെ പങ്കിനെ കുറിച്ച് കൂടുതൽ തെളിവുകൾ നിരത്തുന്നുണ്ട്.
ഇൻടു തിൻ എയർ (1996) എന്ന തന്റെ പ്രസിദ്ധ പുസ്തകത്തിൽ അമേരിക്കൻ മാധ്യമപ്രവർത്തകനും പർവതാരോഹകനുമായ ജോൺ ക്രാകൗർ, സിക്ദാറിന് അനുകൂലമായ നിലപാട് എടുക്കുന്നു. 'എവറസ്റ്റ് എ മൗണ്ടനീയറിംഗ് ഹിസ്റ്ററി' (1981) എന്ന പുസ്തകത്തിൽ വാൾട്ട് അൺസ്‌വർത്ത് 1856-ൽ വോ എഴുതിയ ഒരു കത്ത് ഉദ്ധരിച്ചുകൊണ്ട് സിക്ദാറിന്റെ പങ്ക് ശരിവെക്കുന്നു.
അവലംബം ↑ മറുനാടൻ മലയാളി 2019 ജൂലൈ 7 ന് ശേഖരിച്ചത് ↑ അഴിമുഖം.
2019 ജൂലൈ 7 ന് ശേഖരിച്ചത്
രാധിക (നടി) ഇംഗ്ലീഷ് വിലാസം https://ml.wikipedia.org/wiki/Radhika_(Malayalam_actress)
തെന്നിന്ത്യയിലെ ഒരു ചലച്ചിത്രനടിയാണ് രാധിക .
വ്യക്തിവിവരണം
ആലപ്പുഴ ജില്ലയിലെ ചേർത്തല ആണ് രാധികയുടെ സ്വദേശം.
പിതാവ്‌: സദാനന്ദൻ.
മാതാവ്‌: ജയശ്രീ.
കമ്യുണിക്കേറ്റീവ്‌ ഇംഗ്ളീഷ്‌ വിദ്യാർത്ഥിനിയാണ് രാധിക.
1993-ൽ വിയറ്റ്നാം കോളനി എന്ന ചിത്രത്തിൽ ചെറിയ വേഷം ചെയ്താണ് രാധിക സിനിമയിൽ തുടക്കമിട്ടത്.
പിന്നീട് ഷാഫി സംവിധാനം ചെയ്ത വൺമാൻ ഷോയിൽ ജയറാമിന്റെ സഹോദരിയായി വേഷമിട്ടു.
നീണ്ട ഇടവേളക്കുശേഷം ഈസ്റ്റ്‌ കോസ്റ്റിന്റെ വീഡിയോ ആൽബങ്ങളിലെ നായികയായി മിനിസ്ക്രീനിൽ സജീവമായി.
ജയരാജ് സംവിധാനം ചെയ്ത ദൈവനാമത്തിൽ എന്ന ചിത്രത്തിലൂടെയായിരുന്നു സിനിമയിലെ രണ്ടാം വരവ്‌.
ലാൽ ജോസ്‌ സംവിധാനം ചെയ്ത ക്ളാസ്മേറ്റ്സിലെ റസിയ എന്ന കഥാപാത്രം രാധികയുടെ കരിയറിൽ വഴിത്തിരിവായി.
തുടർന്ന്‌ ചങ്ങാതിപ്പൂച്ച , മിഷൻ 90 ഡെയ്സ്‌, മിന്നാമിന്നിക്കൂട്ടം തുടങ്ങിയ ചിത്രങ്ങളിലും അഭിനയിച്ചു.
രാധിക അഭിനയിച്ച ചലച്ചിത്രങ്ങൾ വർഷം ചലച്ചിത്രം കഥാപാത്രം മറ്റ് നടീ നടന്മാർ സംവിധാനം 1992 വിയറ്റ്നാം കോളനി നായകൻറെ അനന്തരവൾ(ബാലനടി) മോഹൻ ലാൽ, കനക,കെ.
പി. എസി.
ലളിത സിദ്ദിഖ് - ലാൽ 2000 ഡാർലിങ് ഡാർലിങ് ലതിക ദിലീപ് , കാവ്യാമാധവൻ രാജസേനൻ 2001 ഷാർജാ ടു ഷാർജ അമ്മുക്കുട്ടി ജയറാം , ജഗദീഷ് വേണുഗോപൻ 2001 വൺമാൻ ഷോ അശ്വതി ജയറാം , സംയുക്ത വർമ്മ ഷാഫി 2003 വാർ ആൻഡ് ലൗ ദിലീപ് , പ്രഭു , ലൈല വിനയൻ 2005 ദൈവനാമത്തിൽ പൃഥ്വിരാജ് , ഭാവന ജയരാജ് 2006 ക്ലാസ്മേറ്റ്സ് റസിയ നരേൻ , പൃഥ്വിരാജ് , കാവ്യാമാധവൻ , ജയസൂര്യ , ഇന്ദ്രജിത്ത് ലാൽ ജോസ് 2007 ചങ്ങാതിപ്പൂച്ച ശ്രീദേവി ജയസൂര്യ , രമ്യ നമ്പീശൻ , നെടുമുടി വേണു , ജഗതി ശ്രീകുമാർ എസ്.പി. മഹേഷ് 2007 മിഷൻ 90 ഡേയ്സ് നളിനി മമ്മൂട്ടി , ഇന്നസെൻറ് മേജർ രവി 2007 നസ്രാണി അർച്ചന ശങ്കർ മമ്മൂട്ടി , കലാഭവൻ മണി , വിമല രാമൻ ജോഷി 2008 വൺവേ ടിക്കറ്റ് സാജിറ പൃഥ്വിരാജ് , ഭാമ ബിപിൻ പ്രഭാകർ 2008 മിന്നാമിന്നിക്കൂട്ടം കല്യാണി മീര ജാസ്മിൻ , ജയസൂര്യ , നരേൻ , അനൂപ് ചന്ദ്രൻ , റോമ , സംവൃത സുനിൽ , ഇന്ദ്രജിത്ത് കമൽ 2008 ട്വെൻറി:20 രാധിക മമ്മൂട്ടി , മോഹൻ ലാൽ , ദിലീപ് , സുരേഷ് ഗോപി , ജയറാം , ഭാവന ജോഷി 2009 ഡാഡി കൂൾ മില്ലി മമ്മൂട്ടി , റിച്ച പല്ലോട് , ബിജു മേനോൻ ആഷിക്ക് അബു 2010 ഇൻ ഗോസ്റ്റ് ഹൌസ് ഇൻ മരതകം മുകേഷ് , ജഗദീഷ് , സിദ്ദിഖ് , അശോകൻ , ലക്ഷ്മി റായ് ലാൽ 2011 കുടുംബശ്രീ ട്രാവൽസ് ശ്രീദേവി / ഹേമലത ജയറാം , ഭാവന കിരൺ 2012 കോബ്ര മമ്മൂട്ടി , ലാൽ , കനിഹ , പദ്മപ്രിയ ലാൽ 2013 അന്നും ഇന്നും എന്നും അഞ്ജന ജിഷ്ണു രാജേഷ് നായർ 2013 ഉടുംബൻ (തമിഴ് സിനിമ) ദിലീപ് റോജർ എസ്. ബാലൻ പുറത്തേയ്ക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് രാധിക
രാധിക റോയ്
ഇന്ത്യൻ പത്രപ്രവർത്തകയായ രാധിക റോയ് ഇന്ത്യൻ എക്സ്പ്രസ്സിലും ഇന്ത്യാടുഡേയിലും പ്രവർത്തിച്ചിട്ടുണ്ട്.
1988ൽ പ്രണോയ് റോയിയുമായി ചേർന്ന് എൻഡിടിവി സ്ഥാപിച്ചു.
പ്രണോയ് റോയ് ആണ് ജീവിതപങ്കാളി.
മകൾ താര റോയ്.
രാജ്യസഭ അംഗവും സിപിഐ(എം ) പ്രവർത്തകയുമായ ബൃന്ദ കാരാട്ട് സഹോദരിയാണ്.
എൻഡിടിവിയുടെ സ്ഥാപകനും എക്സിക്യൂട്ടീവ് കോ-ചെയർപേഴ്‌സനുമാണ്.
1998 നും 2011 നും ഇടയിൽ കമ്പനിയുടെ മാനേജിംഗ് ഡയറക്ടറായിരുന്നു അവർ.
ഒരു വാർത്താ പ്രൊഡക്ഷൻ ഹൗസായി ആരംഭിച്ച കമ്പനി ഇന്ത്യയിലെ ആദ്യത്തെ സ്വതന്ത്ര വാർത്താ പ്രക്ഷേപകയായി മാറി.
ദി ഇന്ത്യൻ എക്സ്പ്രസിൽ പത്രപ്രവർത്തനത്തിൽ തന്റെ കരിയർ ആരംഭിച്ച റോയ് എൻഡിടിവിയുടെ സ്ഥാപകയാകുന്നതിനുമുമ്പ് ഇന്ത്യ ടുഡേ മാസികയിൽ കുറച്ചുകാലം ജോലി ചെയ്തു.
ഇന്ത്യ വിഭജന സമയത്ത് നഗരത്തിലേക്ക് കുടിയേറിയ ബംഗാളി എഞ്ചിനീയറായ സൂരജ് ലാൽ ദാസിന്റെ മകളായി 5/1B ബെൽവെദ്രെ റോഡിൽ വെസ്റ്റ് ബംഗാളിലെ കൽക്കട്ടയിലാണ് രാധിക 1949 മേയ് 7 ന് ജനിച്ചത്.
1960 കളിൽ, ഉത്തർപ്രദേശിലെ ഡെറാഡൂണിലെ വെൽഹാം ഗേൾസ് ബോർഡിംഗ് സ്കൂളിൽ പഠിക്കാൻ രാധികയെ അയച്ചു.
കൗമാരപ്രായത്തിൽ പ്രണയി റോയിയെ രാധിക കണ്ടുമുട്ടി.
ഡെറാഡൂണിലെ ആൺകുട്ടികളുടെ ബോർഡിംഗ് സ്കൂളായ ദി ഡൂൺ സ്കൂളിലേക്ക് പഠനത്തിനായെത്തിയ കൊൽക്കത്തക്കാരനാണ് പ്രണോയ്.
രാധികയും പ്രണോയിയും ഉന്നത വിദ്യാഭ്യാസത്തിനായി യുണൈറ്റഡ് കിംഗ്ഡത്തിലെ ലണ്ടനിലേക്ക് മാറി.
അവിടെ അവർ വിവാഹം കഴിക്കുകയും പിന്നീട് ഇന്ത്യയിലേക്ക് മടങ്ങുകയും ഡൽഹിയിൽ സ്ഥിരതാമസമാക്കുകയും ചെയ്തു.
ലണ്ടനിൽ, അവർ ഓൾഡ്രി ഫ്ലെമിംഗ് സ്കൂളിൽ പഠിക്കുകയും യോഗ്യതയുള്ള ഒരു സ്പീച്ച് പാത്തോളജിസ്റ്റ് ആയിത്തീരുകയും ചെയ്തു.
ഡൽഹി യൂണിവേഴ്സിറ്റിയിലെ മിറാൻഡ ഹൗസിൽ നിന്ന് അവർ ഇംഗ്ലീഷ് സാഹിത്യത്തിൽ ബിരുദവും നേടി.
വനിതാ ബോഡിബിൽഡിങ്ങ് ഇംഗ്ലീഷ് വിലാസം https://ml.wikipedia.org/wiki/Female_bodybuilding ഈക്സ്ട്രാവഗൻസ ശക്തിമത്സരം, 2001 ഒരു വനിതാ ബോഡിബിൽഡർ ലണ്ടൻ ക്ലാസിക് ആൻഡ് സ്റ്റാർസ് ഒഫ് റ്റുമോറോ വേദിയിൽ പോസ് ചെയ്യുന്നു, നവംബർ 2007 ഷാരൊൺ ബ്രൂണോ ഒരു കനേഡിയൻ ബോഡിബിൽഡർ
പേശികളെ പുഷടിപ്പെടുത്തി സ്ത്രീകളുടെ ശരീര സൗന്ദര്യത്തെ വർദ്ധിപ്പിക്കുയും അതിന്റെ മത്സരങ്ങൾ നടത്തുകയും ചെയ്യുന്ന കായിക വിനോദമാണ് വനിതാ ബോഡിബിൽഡിങ്ങ് .
1970 കളിൽ ശരീരസൗന്ദര്യമത്സരങ്ങളിൽ സ്ത്രീകൾ പങ്കെടുത്തുതുടങ്ങിയപ്പോഴാണ് ഇതൊരു മുഖ്യധാരാ കായികകലയായി വളർന്നു വന്നത്.
ആയിരത്തി തൊള്ളായിരത്തി അറുപതുകളിൽ മിസ്സ് ഫിസീക് , മിസ്സ് അമേരിക്കാനാ എന്നീ പേരുകളിൽ ചില മത്സരങ്ങൾ നടന്നിരുന്നു എങ്കിലും അത് കേവലം സ്ത്രീ സൗന്ദര്യമത്സരങ്ങളായിരുന്നു.
1978 ൽ കാന്റൺ ഒഹൈയോയിൽ നടന്ന വുമൺസ് നാഷണൽ ഫിസീക് ചാമ്പ്യൻഷിപ്പാണ് ആദ്യം നടന്ന യഥാർത്ഥ സ്ത്രീ ബോഡിബിൽഡിങ്ങ് മത്സരം.
വനിതാ മതിൽ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വനിതാ മതിൽ കൊല്ലം ജില്ലയിൽ കൊല്ലം ജില്ലയിലെ വനിതാ മതിലിന്റെ സമാപന സമ്മേളനം ജെ. മെഴ്സിക്കുട്ടിയമ്മ ഉദ്ഘാടനം ചെയ്യുന്നു
കേരളം കൈവരിച്ച സാമൂഹ്യപരിഷ്‌കരണ നേട്ടങ്ങൾ നിലനിർത്തുന്നതിനും നവോത്ഥാന മൂല്യ സംരക്ഷണത്തിനും സ്ത്രീ-പുരുഷ സമത്വം ഉറപ്പുവരുത്തുന്നതിനുമായി 2019 ജനുവരി ഒന്നിന്  നവോത്ഥാനമൂല്യ സംരക്ഷണ സമിതിയുടെ നേതൃത്വത്തിൽ കേരള സർക്കാരിന്റെ പിന്തുണയോടെ കാസർഗോഡ് മുതൽ തിരുവനന്തപുരം വരെ  620 കി.
മീ ദൂരത്തിൽ, സ്ത്രീകൾ ഒന്നായി അണിനിരന്ന്, കൈകോർത്തുപിടിച്ച് തീർത്ത മതിലാണ് വനിതാ മതിൽ .
2018 ഡിസംബർ 15 ന് തിരുവനന്തപുരത്ത് ചേർന്ന സാമൂഹിക സംഘടനകളുടെ യോഗമാണ് 2019 ജനുവരി ഒന്നിന് വനിത മതിൽ സംഘടിപ്പിക്കാൻ ആഹ്വാനം നൽകിയത്.
വനിതാ മതിലിന്റെ പ്രചരാണാർത്ഥം വിവിധ ജില്ലകളിൽ സാമൂഹ്യ-സാംസ്‌കാരിക സംഘടനകളുടെയും തദ്ദേശസ്വയംഭരണ സ്ഥാപനങ്ങളുടെയും നേതൃത്വത്തിൽ വിപുലമായ ഒരുക്കങ്ങളാണു നടന്നിരുന്നു.
വിവിധ ഗ്രാമപഞ്ചായത്തുകൾ , മുൻസിപ്പാലിറ്റികൾ , സർവീസ് സംഘടനകൾ, കുടുംബശ്രീ , ആശാ വർക്കർമാർ, വനിതാ സംഘടനകൾ , ഡെമോക്രാറ്റിക് യൂത്ത് ഫെഡറേഷൻ ഓഫ് ഇന്ത്യ തുടങ്ങിയവയുടെ നേതൃത്വത്തിൽ വനിതാമതിൽ പ്രചാരാണാർത്ഥം നവോത്ഥാന സദസ്, ഗൃഹസന്ദർശനം, വനിതാ ബൈക്ക് റാലി, പോസ്റ്റർ പ്രചാരണം, ഫ്‌ളാഷ് മോബ് , പ്രതീകാത്മക മതിൽ തുടങ്ങിയവയും നടന്നു.
ശീർഷക ഗാനം “ ഉയരുയരുയരോ...
ഉണരുണരുണരോ....
ഉയരുയരുയരോ വനിതാ മതിലിവിടുയരുയരുയരോ ഉണരുണരുണരോ വനിതാ സമത്വനിനവിവിടുണരുണരോ സാമൂഹ്യ നവോത്ഥാനക്കതിരുണരുണരുണരോ...
വനിതാ മതിലിന്റെ ഈ ശീർഷകഗാനത്തിന്റെ വരികൾ കവി പ്രഭാവർമ്മ രചിച്ചതാണ്‌.
സരിതാ റാം ആലപിച്ചിരിക്കുന്ന ഗാനം ചിട്ടപ്പെടുത്തിയത്‌ മാത്യു ഇട്ടിയാണ്‌
ഇടതുപക്ഷ ജനാധിപത്യ വനിതാ മുന്നണിയും ശീർഷകഗാനം തയ്യാറാക്കി.
മുഖ്യമന്ത്രി പിണറായി വിജയനാണ് ഗാനം പ്രകാശനം ചെയ്തത്.
ഈ ഗാനത്തിന്റെ വരികൾ എഴുതിയത് കരിവെള്ളൂർ മുരളിയാണ് .
വനിതാ മതിലിന്റെ പ്രചാരണാർത്ഥം ലോഗോയും പുറത്തിറക്കിയിരുന്നു.
അനിൽ വി.നാഗേന്ദ്രൻ രചിച്ച് പി.കെ.മേദിനി , സംഗീതം നൽകി അവർ തന്നെ പാടിയ ഗാനവും സംഘാടകർ പുറത്തിറക്കി.
“ ആരോ പണ്ടുപറഞ്ഞു സ്ത്രീകൾ അബലകളെന്ന്, ആചാരങ്ങൾ പറഞ്ഞു  സ്ത്രീകൾ അശുദ്ധരെന്ന്.. ഞങ്ങൾ അബലകളല്ല,  ഞങ്ങൾ അശുദ്ധരല്ല. ”
എന്ന പ്രഖ്യാപനത്തോടെയാണ് ഈ ഗാനം അവസാനിക്കുന്നത് .
ശബരിമലയിലേക്ക് എല്ലാ പ്രായക്കാരായ സ്ത്രീകളെയും പ്രവേശിപ്പിക്കണമെന്ന സുപ്രീം കോടതി വിധിക്ക് പിന്നാലെ കേരളത്തിലെ രാഷ്ട്രീയ - സാമൂഹ്യ മണ്ഡലങ്ങളിൽ അനുകൂലമായും പ്രതികൂലമായും അഭിപ്രായങ്ങളുയർന്നു.
ഈ പശ്ചാത്തലത്തിലാണ് സാനവോത്ഥാനമൂല്യ സംരക്ഷണ സമിതിമുദായിക സംഘടനകളുടെ സഹകരണത്തോടെ സംസ്ഥാനത്ത് വനിതാ മതിൽ തീർക്കാൻ നവോത്ഥാനമൂല്യ സംരക്ഷണ സമിതി തീരുമാനിച്ചത് സർക്കാർ പിന്തുണയും ഇവർക്കുണ്ടായിരുന്നു.
വനിതാ മതിൽ നിർമ്മിക്കാൻ നിശ്ചയിച്ച യോഗത്തിലേക്ക് സർക്കാർ 190 സാമുദായിക സംഘടനകളെ ക്ഷണിച്ചു.
അതിൽ  174 സംഘടനകൾ പങ്കെടുത്തു.
എസ്എൻഡിപിയും കെപിഎംഎസും യോഗത്തിൽ പങ്കെടുക്കുകയും മതിൽ നിർമ്മാണത്തെ അനുകൂലിക്കുകയും ചെയ്തു.
യോഗത്തിൽ പങ്കെടുത്ത അഖില കേരള ധീവര സഭ , വിഎസ്‌ഡിപി , കേരള ബ്രാഹ്മണ സഭ എന്നിവർ മതിലിൽ പങ്കെടുക്കില്ലെന്ന് പിന്നീട് നിലപാടെടുത്തു.
എൻഎസ്എസ് വിട്ടുനിന്നു.
ആറ് ലക്ഷം സ്ത്രീകളെ മതിലിൽ അണിനിരത്തുമെന്ന് എസ്എൻഡിപി   ജനറൽ സെക്രട്ടറി വെളളാപ്പളളി നടേശനും .
അഞ്ച് ലക്ഷം സ്ത്രീകളെ അണിനിരത്തുമെന്ന് കെപിഎംസ് ജനറൽ സെക്രട്ടറി പുന്നല ശ്രീകുമാറും വ്യക്തമാക്കി.
കോൺഗ്രസും ബിജെപിയും പങ്കെടുക്കില്ലെന്ന് വ്യക്തമാക്കി.
മറ്റ് സംഘടനകൾ 11 ലക്ഷം പേരെയാണ് അണിനിരത്തുമെന്ന് അറിയിച്ചിരുന്നു.
പങ്കെടുക്കുമെന്ന് അറിയിച്ച പ്രമുഖർ